ນາຍົກລັດຖະມົນຕີ ຫງວຽນຊວນຟຸກ ໄປຮອດນະຄອນຫຼວງປັກກິງ, ເລີ່ມຕົ້ນການຢ້ຽມ ຈີນຢ່າງເປັນທາງການ
(ທ່ານນາຍົກລັດຖະມົນຕີ ຫງວຽນຊວນຟຸກ ໄປເຖິງນະຄອນຫຼວງປັກກິງ,
ເລີ່ມຕົ້ນການຢ້ຽມຢາມຈີນ ຢ່າງເປັນທາງການ)
ຕອນເຊົ້າວັນທີ 12/09, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ຄະນະຜູ້ແທນຂັ້ນສູງຫວຽດນາມ ໄດ້ເດີນທາງອອກຈາກນະຄອນໜານໜິງ, ແຂວງ ກວາງຊີ, ໄປເຖິງນະຄອນຫຼວງປັກກິງ, ເລີ່ມຕົ້ນການຢ້ຽມຢາມຈີນ ຢ່າງເປັນທາງການ, ຕາມຄຳເຊີນຂອງທ່ານນາຍົກລັດຖະມົນຕີຈີນ ລິ໋ເຄີສຽງ. ຕອນທ່ຽງວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ຄະນະຜູ້ແທນຂັ້ນສູງຫວຽດນາມ ໄດ້ໄປຮອດສະໜາມບິນນະຄອນຫຼວງປັກກິງ. ຕ້ອນຮັບທ່ານນາຍົກລັດຖະມົນຕີ ແລະ ຄະນະຜູ້ແທນຫວຽດນາມ ມີທ່ານຮອງລັດຖະມົນຕີກະຊວງການຕ່າງປະເທດຈີນ ລ້ຽວເຈີນມິນ; ພະນັກງານ, ພາລະກອນສະຖານທູດຫວຽດນາມ, ພ້ອມກັບພໍ່ແມ່ປະຊາຄົມຊາວຫວຽດນາມ ພວມດຳລົງຊີວິດ, ອອກແຮງງານ ແລະ ຮ່ຳຮຽນຢູ່ຈີນ ເປັນຈຳນວນຫຼວງຫຼາຍ.
ການຢ້ຽມຢາມຈີນ ຂອງທ່ານນາຍົກລັດຖະມົນຕີ ຫງວຽນຊວນຟຸກ ຢ່າງເປັນທາງການ ແມ່ນການຢ້ຽມຢາມເປັນຄັ້ງທຳອິດຂອງການນຳຂັ້ນສູງພັກ, ລັດຫວຽດນາມ ພາຍຫຼັງຜົນສຳເລັດຂອງກອງປະຊຸມໃຫຍ່ທົ່ວປະເທດຄັ້ງທີ 12 ຂອງພັກ. ການຢ້ຽມຢາມຖືກດຳເນີນໃນສະພາບການພົວພັນລະຫວ່າງຫວຽດນາມ ແລະ ຈີນ ພວມພັດທະນາຢ່າງດີງາມ, ເລິກເຊິ່ງ ບົນພື້ນຖານການພົວພັນຄູ່ຮ່ວມມືຍຸດທະສາດຮອບດ້ານ.
(ແຫຼ່ງຄັດຈາກ VOV)